CELEX: 32006D0572
Language: hu
Date: 2006-08-18 00:00:00
Title: 2006/572/EK: A Bizottság határozata ( 2006. augusztus 18. ) a 2005/393/EK határozatnak a Spanyolországban és Portugáliában a kéknyelv-betegséggel kapcsolatban korlátozás alá vont körzetek tekintetében történő módosításáról (az értesítés a C(2006) 3700. számú dokumentummal történt)   (EGT vonatkozású szöveg)

19.8.2006   
            
            
               HU
            
            
               Az Európai Unió Hivatalos Lapja
            
            
               L 227/60
            
         
      A BIZOTTSÁG HATÁROZATA
   
   (2006. augusztus 18.)
   a 2005/393/EK határozatnak a Spanyolországban és Portugáliában a kéknyelv-betegséggel kapcsolatban korlátozás alá vont körzetek tekintetében történő módosításáról
   (az értesítés a C(2006) 3700. számú dokumentummal történt)
   (EGT vonatkozású szöveg)
   (2006/572/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kéknyelv-betegség elleni védekezésre és felszámolásra vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (3) bekezdésének c) pontjára és 19. cikkének harmadik bekezdésére,
   mivel:
   
               (1)
            
            
               A 2000/75/EK irányelv megállapítja a Közösségen belüli kéknyelv-betegség elleni védekezéshez szükséges ellenőrzési szabályokat és intézkedéseket, beleértve a védő- és megfigyelési körzetek kialakítását és az állatok körzetelhagyásának tilalmát.
            
         
               (2)
            
            
               A kéknyelv-betegséggel kapcsolatos védő- és megfigyelő körzetekről, illetve az ezen körzetekből vagy ezen körzeteken keresztül történő szállításokra alkalmazandó feltételekről szóló, 2005. május 23-i 2005/393/EK bizottsági határozat (2) rendelkezik az olyan globális földrajzi területek kijelöléséről, ahol a tagállamoknak a kéknyelv-betegséggel kapcsolatos védő- és megfigyelési körzeteket (a továbbiakban: korlátozás alá vont körzetek) kell létrehozniuk.
            
         
               (3)
            
            
               Spanyolország tájékoztatta a Bizottságot arról, hogy kórokozó-átvivők jelenlétét fedezték fel a korlátozás alá vont körzet számos új periférikus területén.
            
         
               (4)
            
            
               Következésképpen ki kell bővíteni Spanyolországban a korlátozás alá vont körzetet, a kórokozó-átvivők ökológiájáról és szezonális tevékenységük alakulásáról rendelkezésre álló adatok figyelembevételével.
            
         
               (5)
            
            
               Portugália tájékoztatta a Bizottságot, hogy Oleiros, Sertã és Vila de Rei concelho-ban 2005 novembere óta nem fordult elő vírus.
            
         
               (6)
            
            
               Következésképpen ezeket a concelho-kat kéknyelv-betegségtől mentesnek kell tekinteni, és Portugália indokolt kérése alapján törölni kell a korlátozás alá vont körzetek jegyzékéből.
            
         
               (7)
            
            
               A 2005/393/EK határozatot ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/393/EK határozat I. melléklete e határozat mellékletének megfelelően módosul.
   2. cikk
   Ezt a határozatot az Európai Unió Hivatalos Lapjában való kihirdetését követő naptól kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. augusztus 18-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 327., 2000.12.22., 74. o.
   
      (2)  HL L 130., 2005.5.24., 22. o. A legutóbb a 2006/273/EK határozattal (HL L 99., 2006.4.7. 35. o.) módosított határozat.
   
      MELLÉKLET
      
                  1.
               
               
                  A 2005/393/EK határozat I. mellékletében a Spanyolországra vonatkozó, az E. körzetben (4-es szerotípus) lévő, korlátozás alá vont körzetek jegyzéke helyébe a következő szöveg lép:
                  „Spanyolország:
                  
                  
                              —
                           
                           
                              Extremadura autonóm régiója: Cáceres, Badajoz tartományok
                           
                        
                              —
                           
                           
                              Andalúzia autonóm régiója: Cádiz, Córdoba, Huelva, Jaén tartományok (Alcalá la Real, Andújar, Huelma, Jaén, Linares, Santiesteban del Puerto, Ubeda comarca), Málaga, Sevilla tartományok
                           
                        
                              —
                           
                           
                              Kasztília–La Mancha autonóm régiója: Albacete (Alcaraz comarca), Ciudad Real, Toledo tartományok
                           
                        
                              —
                           
                           
                              Kasztília és León autonóm régiója: Avila tartomány (Arenas de San Pedro, Candelada, Cebreros, Las Navas del Marqués, Navaluenga, Sotillo de la Adrada comarca), Salamanca tartomány (Béjar, Ciudad Rodrigo és Sequeros comarca)
                           
                        
                              —
                           
                           
                              Madrid autonóm régiója: Madrid tartomány (Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés comarca).”
                           
                        
            
                  2.
               
               
                  A 2005/393/EK határozat I. mellékletében a Portugáliára vonatkozó, az E. körzetben (4-es szerotípus) lévő, korlátozás alá vont körzetek jegyzéke helyébe a következő szöveg lép:
                  „Portugália:
                  
                  
                              —
                           
                           
                              Algarve Regionális Mezőgazdasági Igazgatósága: minden concelho
                              
                           
                        
                              —
                           
                           
                              Alentejo Regionális Mezőgazdasági Igazgatósága: minden concelho
                              
                           
                        
                              —
                           
                           
                              Ribatejo e Oeste Regionális Mezőgazdasági Igazgatósága: Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes és Sardoal concelho
                              
                           
                        
                              —
                           
                           
                              Beira Interior Regionális Mezőgazdasági Igazgatósága: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão és Mação concelho.”